ખીલજીની સેનાએ અનેક મહિના સુધી ફોર્ટને ઘેરીને રાખ્યો હતો, પરંતુ કોઈ જ સમાધાન થઈ શક્યું ન હતું. સફળતા ન મળતા ખીલજીએ રમત રમી. તેણે રતનસિંહ સમક્ષ પ્રસ્તાવ મૂક્યો કે તે માત્ર એક વાર મહારાણી પદ્માવતીને જોવા દે. પછી તે ત્યાંથી જતો રહેશે. આ પ્રસ્તાવ સાંભળીને રતનસિંહ ગુસ્સે થઈ ગયા હતા, પરંતુ પદ્માવતીએ યુદ્ધ રોકવા પતિને આ માટે તૈયાર કર્યા હતા. ચિત્તોડગઢ ફોર્ટમાં મહારાણીના મહેલની આગળ એક કાચને એ રીતે રાખવામાં આવ્યો કે પદ્માવતીનું પ્રતિબિંબ ખીલજીને જોવા મળે. પ્રતિબિંબમાં પદ્માવતીને જોઈને ખીલજીની નિયત બગડી અને તેમણે બહાર સુધી મૂકવા આવેલા રતનસિંહને પકડી લીધો હતો.